(Συνημμένο 266. Συνέχεια από το συνημμένο 265).
19. ΕΦΑΡΜΟΓΕΣ ΤΗΣ ΜΕΘΟΔΟΥ ΤΩΝ ΑΡΜΟΝΙΚΏΝ ΔΕΣΜΩΝ. 
Γενικά.

Στη συνέχεια θα προβούμε σε εφαρμογές της μεθόδου των Αρμονικών Δεσμών, που αναφέρεται στην παράγραφο 18, με τη μορφή Γεωμετρικών Προτάσεων και Κατασκευών, με τις αποδείξεις τους, καθώς αυτές θα μας χρειασθούν για να στηρίξουμε σε αυτές τις αποδείξεις άλλων Προτάσεων, κτλ. Ακόμη σε αυτές και εκείνες της παραγράφου 15, θα στηριχθεί και η Νέα Μέθοδος του Αρμονικού Μετασχηματισμού, στην οποία θα αναφερθούμε αργότερα.

Παράλληλα με τις αποδείξεις-λύσεις που δίνουμε με εφαρμογή των παραπάνω, συχνά θα δώσουμε και άλλες, χωρίς την εφαρμογή αυτών, κυρίως με σκοπό την σύγκριση και απόδειξη της μεγάλης αξίας τούτων.

Σαν πρώτο Κριτήριο της παραγράφου αυτής εδώ, θα έπρεπε να έχει τοποθετηθεί το Κριτήριο 35, το οποίο όμως, λόγω αναγκών του βιβλίου τούτου, προηγήθηκε και τοποθετήθηκε στην παράγραφο 8.72.

19.1. Κριτήριο Αρμονικότητας Εγγεγραμμένου Εξάπλευρου. 

Επέκταση του Κριτήριου 35 και σε Αρμονικό Εξάπλευρο.

[Πρόκειται για το Κριτήριο 11(82) (βελτιωμένο), που έχουμε αναρτήσει με το συνημμένο μας 182 (Σχήμα 72)]. 

Κριτήριο 96 (Σχήμα 69).

Κάθε κυρτό εγγεγραμμένο σε κύκλο (ο) εξάπλευρο ΑΒΓΔΕΖ, είναι Αρμονικό, αν και μόνο αν, η δέσμη Σ(ΑΓΒΔΕΖ) που έχει κέντρο τυχαίο σημείο Σ του περιγεγραμμένου του κύκλου (ο), είναι αρμονική.

Απόδειξη. 
(α). Ευθύ.
Δηλαδή, αν το εξάπλευρο ΑΒΓΔΕΖ είναι αρμονικό, τότε και η δέσμη Σ(ΑΓΒΔΕΖ) είναι αρμονική (Ορολογία στις § 16.1β και 17.2). 

Πραγματικά, αφού το εξάπλευρο ΑΓΒΔΕΖ είναι αρμονικό, σύμφωνα με τον 

σχετικό ορισμό αρμονικότητάς (§ 16.1β) του εγγεγραμμένου εξάπλευρου, έχει αρμονικά και τα έξι παρακάτω τετράπλευρά του:

ΑΒΓΕ, ΒΓΔΖ, ΓΔΕΑ, ΔΕΖΒ, ΕΖΑΓ, ΖΑΒΔ.                                                          (1). 

Έτσι, σύμφωνα με το ευθύ του κριτηρίου 35 (§ 8.72 ή § 17.1), θα έχει αρμονικές και τις αντίστοιχες παρακάτω δέσμες των τεσσάρων ακτινών, καθώς τα παραπάνω έξι τετράπλευρα είναι και εγγεγραμμένα:

Σ(ΑΒΓΕ), Σ(ΒΓΔΖ), Σ(ΓΔΕΑ), Σ(ΔΕΖΒ), Σ(ΕΖΑΓ), Σ(ΖΑΒΔ).                              (2). 

Άρα, αν με ευθεία (ε) τμήσουμε την δέσμη Σ(ΑΒΓΔΕΖ) των έξι ακτινών, στα σημεία α, β, γ, δ, ε, ζ, αντίστοιχα, θα προκύψει η δέσμη Σ(αβγδεζ), για την οποία  επειδή αληθεύουν οι (2) και σύμφωνα με τα γνωστά, οι παρακάτω τετράδες σημείων της, θα είναι αρμονικές:

α, β, γ, ε – β, γ, δ, ζ – γ, δ, ε, α – δ, ε, ζ, β– ε, ζ, α, γ – ζ, α, β, δ.                       (3). 

Επομένως, σύμφωνα τον σχετικό ορισμό αρμονικότητας (§ 11.1β),η εξάδα σημείων α, β, γ, δ, ε, ζ, είναι αρμονική. 

Τούτο, σύμφωνα με τον ορισμό της αρμονικής κεντρικής δέσμης των έξι ακτινών (§ 17.21), η δέσμη Σ(αβγδεζ), ή η δέσμη Σ(ΑΒΓΔΕΖ), είναι αρμονική. 

(β). Αντίστροφο.
Δηλαδή, αν η δέσμη Σ(ΑΒΓΔΕΖ), είναι αρμονική, τότε και το εξάπλευρό ΑΒΓΔΕΖ, είναι αρμονικό. 

Για την απόδειξη τούτου, ακολουθούμε την αντίστροφη ακριβώς πορεία. 

Δηλαδή:

Αφού η δέσμη Σ(ΑΒΓΔΕΖ), ή η δέσμη Σ(αβγδεζ)) είναι αρμονική, αν την τμήσουμε με ευθεία (ε), σύμφωνα με τον σχετικό ορισμό (§ 17.21), αρμονική θα είναι και η συνευθειακή εξάδα σημείων α, β, γ, δ, ε, ζ, οπότε σύμφωνα με τον σχετικό ορισμό (§ 11.1β) και οι έξι παρακάτω τετράδες συνευθειακών σημείων, θα είναι αρμονικές: 

α, β, γ, ε – β, γ, δ, ζ – γ, δ, ε, α – δ, ε, ζ, β– ε, ζ, α, γ – ζ, α, β, δ.                        (3). 

Άρα, κατά τα γνωστά  και οι παρακάτω δέσμες, θα είναι αρμονικές:

Σ(ΑΒΓΕ), Σ(ΒΓΔΖ), Σ(ΓΔΕΑ), Σ(ΔΕΖΒ), Σ(ΕΖΑΓ), Σ(ΖΑΒΔ).                              (2). 

Έτσι, αφού οι έξι δέσμες αυτές των τεσσάρων ακτινών είναι αρμονικές, σύμφωνα με το κριτήριο 35 (§ 8.72 ή την § 17.1), θα τμήσουν τον κύκλο 

(ο), σε έξι σημεία Α, Β, Γ, Δ, Ε, Ζ, για τα οποία, οι έξι παρακάτω τετράδες ομοκυκλικών σημείων τους θα είναι αρμονικές (ή που αποτελούν κορυφές έξι αρμονικών τετράπλευρων), καθώς αυτά είναι και εγγεγραμμένα στον κύκλο (ο):

Α, Β, Γ, Ε – Β, Γ, Δ, Ζ – Γ, Δ, Ε, Α – Δ, Ε, Ζ, Β – Ε, Ζ, Α, Γ – Ζ, Α, Β, Δ.            (1). 

Τούτο, σύμφωνα με τον σχετικό ορισμό αρμονικότητας (§ 16.1β), σημαίνει ότι το εξάπλευρο ΑΒΓΔΕΖ θα είναι αρμονικό. 

(γ). Διερεύνηση.
Το κριτήριο αυτό αληθεύει και στην ειδική περίπτωση κατά την οποία το Σ θα συμπέσει με μία κορφή του εξάπλευρου.

Πραγματικά, αν το Σ συμπέσει πχ στην κορυφή Α, τότε η ακτίνα ΣΑ της δέσμης Σ(ΑΒΓΔΕΖ) θα συμπέσει προφανώς με την εφαπτόμενη χ'Αχ στο σημείο Α, οπότε 

. Δηλαδή, όλες οι γωνίες που σχηματίζονται μεταξύ των διαδοχικών ακτινών των δύο δεσμών Σ(ΑΒΓΔΕΖ) και Α(χΒΓΔΕΖ) είναι ίσες, μία προς μία. Άρα, αφού η πρώτη των δεσμών αυτών είναι αρμονική, αρμονική θα είναι και η δεύτερη.

Συμπέρασμα.
Το παραπάνω Κριτήριο είναι σημαντικό, γιατί βρίσκει πολλές εφαρμογές, τις οποίες θα συναντήσουμε παρακάτω και γιατί μας επιτρέπει να δώσουμε και τον παρακάτω εναλλακτικό ορισμό για την Αρμονική Κεντρική Δέσμη έξι ακτινών, εκτός του μέχρι τώρα γνωστού μας (§ 17.2): 

«Μια Κεντρική Δέσμη Έξι Ακτινών, καλούμε Αρμονική, αν την δέσμη αυτή καταστήσουμε εγγεγραμμένη σε κύκλο και οι τομές της με τον κύκλο αυτό αποτελούν κορυφές Αρμονικού Εξάπλευρου».

Παρατηρήσεις.
(α). Όπως θα δούμε στη συνέχεια, ανάλογα Κριτήρια, αληθεύουν και σε άλλα Αρμονικά Πολύπλευρα, όπως το Αρμονικό Οκτάπλευρο, Δεκάπλευρο, κτλ. 

(β). Όπως και στο παραπάνω συμπέρασμα είδαμε, με το Κριτήριο αυτό επεκτείνεται ο ορισμός των Αρμονικών Δεσμών από ευθεία και σε κύκλο. 
(γ).Αργότερα θα αναφέρουμε και άλλα Κριτήρια και Κατασκευές Αρμονικών Εξάπλευρων.
(δ). Το Κριτήριο αυτό, πιστεύουμε ότι είναι νέο και πρωτοεμφανίζεται εδώ.

(ε). Σχετικές Προτάσεις είναι και 35, 97, 98. 

19.2. Κριτήριο Αρμονικότητας Εγγεγραμμένου Οκτάπλευρου. 

Επέκταση του Κριτήριου 96 και σε Αρμονικό Οκτάπλευρο.

[Πρόκειται για το Κριτήριο 11(60) (βελτιωμένο), που έχουμε αναρτήσει με το συνημμένο μας 160 (Σχήμα 60)]. 

Κριτήριο 97 (Σχήμα 70).
Κάθε κυρτό εγγεγραμμένο σε κύκλο (ο) οκτάπλευρο ΑΒΓΔΕΖΗΘ, είναι Αρμονικό, αν και μόνο αν, η δέσμη Σ(ΑΓΒΔΕΖΗΘ) που έχει κέντρο τυχαίο σημείο Σ του περιγεγραμμένου του κύκλου (ο), είναι αρμονική.

Απόδειξη. 
α). Ευθύ.
Δηλαδή, αν το οκτάπλευρο ΑΒΓΔΕΖΗΘ είναι αρμονικό, τότε και η δέσμη Σ(ΑΓΒΔΕΖΗΘ) είναι αρμονική (Ορολογία στις § 16.1γ και § 17.3). 
Πραγματικά, αφού το οκτάπλευρο ΑΓΒΔΕΖΗΘ είναι αρμονικό, σύμφωνα με τον σχετικό ορισμό (§ 16.1γ) του εγγεγραμμένου οκτάπλευρου, έχει αρμονικά και τα οκτώ παρακάτω τετράπλευρά του:

ΑΒΓΖ, ΒΓΔΗ, ΓΔΕΘ, ΔΕΖΑ, ΕΖΗΒ, ΖΗΘΓ, ΗΘΑΔ, ΘΑΒΕ.                                 (1). 

Έτσι, σύμφωνα με το ευθύ του κριτηρίου 35, ή την § 17.1, θα έχει αρμονικές και τις αντίστοιχες παρακάτω δέσμες των τεσσάρων ακτινών, καθώς τα παραπάνω οκτώ τετράπλευρα είναι και εγγεγραμμένα:

Σ(ΑΓΒΖ), Σ(ΒΔΓΗ), Σ(ΓΕΔΘ), Σ(ΔΖΕΑ), 

Σ(ΕΗΖΒ), Σ(ΖΘΗΓ), Σ(ΗΑΘΔ), Σ(ΘΒΑΕ).                                                              (2). 

Άρα αν με ευθεία (ε) τμήσουμε την δέσμη Σ(ΑΒΓΔΕΖΗΘ) των οκτώ ακτινών, στα σημεία α, β, γ, δ, ε, ζ, η, θ, θα προκύψει η δέσμη Σ(αβγδεζηθ), για την οποία σύμφωνα με τα γνωστά και λόγω της σχέσης (2), οι παρακάτω τετράδες σημείων θα είναι αρμονικές:

α, β, γ, ζ – β, γ, δ, η – γ, δ, ε, θ – δ, ε, ζ, α – 
ε, ζ, η, β – ζ, η, θ, γ – η, θ, α, δ – θ, α, β, ε.                                                          (3). 

Επομένως, σύμφωνα τον εναλλακτικό ορισμό του Κριτήριο 68 (§ 15.9), η οκτάδα σημείων α, β, γ, δ, ε, ζ, η, θ, είναι αρμονική. 
Τούτο, σύμφωνα με τον ορισμό της αρμονικής κεντρικής δέσμης των οκτώ ακτινών (§ 17.31), η δέσμη Σ(αβγδεζηθ), ή δέσμη Σ(ΑΒΓΔΕΖΗΘ), είναι αρμονική. 

(β). Αντίστροφο.
Δηλαδή, αν η δέσμη Σ(ΑΒΓΔΕΖΗΘ), είναι αρμονική, τότε και το οκτάπλευρό ΑΒΓΔΕΖΗΘ, είναι αρμονικό. 

Για την απόδειξη τούτου, ακολουθούμε την αντίστροφη ακριβώς πορεία. 
Δηλαδή:

Αφού η δέσμη Σ(ΑΒΓΔΕΖΗΘ) είναι αρμονική, αν την τμήσουμε με ευθεία (ε), σύμφωνα με τον σχετικό ορισμό (§ 17.31) αρμονική θα είναι και η συνευθειακή οκτάδα σημείων α, β, γ, δ, ε, ζ, η, θ, και άρα σύμφωνα με τον σχετικό εναλλακτικό oορισμό του Κριτηρίου 68  και οι οκτώ παρακάτω τετράδες συνευθειακών σημείων, θα είναι αρμονικές: 
α, β, γ, ζ – β, γ, δ, η – γ, δ, ε, θ – δ, ε, ζ, α – 

ε, ζ, η, β – ζ, η, θ, γ – η, θ, α, δ – θ, α, β, ε.                                                             (3). 

Άρα, κατά τα γνωστά και λόγω της σχέσεως (3), οι παρακάτω δέσμες θα είναι αρμονικές:
Σ(ΑΓΒΖ), Σ(ΒΔΓΗ), Σ(ΓΕΔΘ), Σ(ΔΖΕΑ), 

Σ(ΕΗΖΒ), Σ(ΖΘΗΓ), Σ(ΗΑΘΔ), Σ(ΘΒΑΕ).                                                                (2). 

Έτσι, αφού οι οκτώ δέσμες αυτές των τεσσάρων ακτινών είναι αρμονικές, σύμφωνα με το αντίστροφο του Κριτήριου 35, ή την § 17.1, θα τμήσουν τον κύκλο (ο), σε οκτώ σημεία Α, Β, Γ, Δ, Ε, Ζ, Η, Θ, για τα οποία, οι οκτώ παρακάτω τετράδες ομοκυκλικών σημείων τους θα είναι αρμονικές (ή που αποτελούν κορυφές αρμονιών τετράπλευρων), καθώς αυτά είναι και εγγεγραμμένα στον κύκλο (ο):

Α, Β, Γ, Ζ – Β, Γ, Δ, Η – Γ, Δ, Ε, Θ – Δ, Ε, Ζ, Α – 
Ε, Ζ, Η, Β – Ζ, Η, Θ, Γ – Η, Θ, Α, Δ – Θ, Α, Β, Ε.                                                  (1). 

Τούτο, σύμφωνα με το σχετικό ορισμό (§ 16.1γ), σημαίνει ότι το οκτάπλευρο ΑΒΓΔΕΖΗΘ θα είναι αρμονικό. 

(γ). Διερεύνηση.
Το κριτήριο αυτό αληθεύει και στην ειδική περίπτωση κατά την οποία το Σ συμπέσει με μία κορφή του Οκτάπλευρου.
Πραγματικά, αν το Σ συμπέσει πχ στην κορυφή Α, τότε η ακτίνα ΣΑ της δέσμης Σ(ΑΒΓΔΕΖΗΘ) θα συμπέσει προφανώς με την εφαπτόμενη χ'Αχ στο σημείο Α, 

οπότε 

. Δηλαδή, όλες οι γωνίες που σχηματίζονται μεταξύ των διαδοχικών ακτινών των δύο δεσμών Σ(ΑΒΓΔΕΖΗΘ) και Α(χΒΓΔΕΖΗΘ) είναι ίσες, μία προς μία. Άρα, αφού η πρώτη των δεσμών αυτών είναι αρμονική, αρμονική θα είναι και η δεύτερη.

Συμπέρασμα.
Το παραπάνω Κριτήριο είναι σημαντικό, γιατί βρίσκει πολλές εφαρμογές, τις οποίες θα συναντήσουμε παρακάτω και γιατί μας επιτρέπει να δώσουμε και τον παρακάτω εναλλακτικό ορισμό για την Αρμονική Κεντρική Δέσμη Οκτώ ακτινών, εκτός του μέχρι τώρα γνωστού μας (§ 17.3): 
«Μια Κεντρική Δέσμη Οκτώ Ακτινών, καλούμε Αρμονική, αν την δέσμη αυτή καταστήσουμε εγγεγραμμένη σε κύκλο και οι τομές της με τον κύκλο αυτό αποτελούν κορυφές Αρμονικού Οκτάπλευρου».

Παρατηρήσεις.
(α). Όπως θα δούμε παρακάτω, ανάλογα Κριτήρια, αληθεύουν και σε άλλα Αρμονικά Πολύπλευρα, όπως το Αρμονικό Δεκάπλευρο, κτλ.

(β). Όπως και στο παραπάνω συμπέρασμα είδαμε, με το Κριτήριο αυτό επεκτείνεται ο ορισμός των Αρμονικών Δεσμών από ευθεία και σε κύκλο. 

(γ). Το Κριτήριο αυτό, πιστεύουμε ότι είναι νέο και πρωτοεμφανίζεται εδώ.
(δ). Ανάλογο Κριτήριο, για Κανονικό Οκτάπλευρο, αποτελεί το Κριτήριο 77.

(ε). Σχετικές Προτάσεις είναι και οι 35, 96, 98.

